CELEX: 32016R1212
Language: mt
Date: 2016-07-25 00:00:00
Title: Regolament ta' Implimentazzjoni tal-Kummissjoni (UE) 2016/1212 tal-25 ta' Lulju 2016 li jniżżel standards tekniċi ta' implimentazzjoni fir-rigward ta' proċeduri u formoli standard għas-sottomissjoni ta' informazzjoni skont id-Direttiva 2009/65/KE tal-Parlament Ewropew u tal-Kunsill (Test b'rilevanza għaż-ŻEE)

26.7.2016   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 199/6
               
            REGOLAMENT TA' IMPLIMENTAZZJONI TAL-KUMMISSJONI (UE) 2016/1212
      tal-25 ta' Lulju 2016
      li jniżżel standards tekniċi ta' implimentazzjoni fir-rigward ta' proċeduri u formoli standard għas-sottomissjoni ta' informazzjoni skont id-Direttiva 2009/65/KE tal-Parlament Ewropew u tal-Kunsill
      (Test b'rilevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Id-Direttiva 2009/65/KE tal-Parlament Ewropew u tal-Kunsill tat-13 ta' Lulju 2009 dwar il-koordinazzjoni ta' liġijiet, regolamenti u dispożizzjonijiet amministrattivi fir-rigward tal-impriżi ta' investiment kollettiv f'titoli trasferibbli (UCITS) (1), u b'mod partikolari l-Artikolu 99e(3) tagħha,
      Billi:
      
                  (1)
               
               
                  Huwa xieraq li jiġu stabbiliti proċeduri komuni u formoli għas-sottomissjoni ta' informazzjoni lill-Awtorità Ewropea tat-Titoli u s-Swieq (ESMA) mill-awtoritajiet kompetenti fir-rigward ta' penali u miżuri li jimponu, kif imsemmi fl-Artikolu 99e tad-Direttiva 2009/65/KE.
               
            
                  (2)
               
               
                  Sabiex l-ESMA tkun tista' tidentifika sew u tirreġistra l-informazzjoni dwar il-penali u l-miżuri kollha imposti f'konformità mal-Artikolu 99 tad-Direttiva 2009/65/KE, huwa xieraq li l-awtoritajiet kompetenti jkunu obbligati li jipprovdulha informazzjoni dettaljata u armonizzata dwar il-penali u l-miżuri notifikati.
               
            
                  (3)
               
               
                  Huwa meħtieġ li jiġu evitati entrati doppji u kunflitti negattivi potenzjali ta' kompetenza bejn awtoritajiet multipli ta' rappurtar fi ħdan Stat Membru. Il-ħatra ta' punt ta' kuntatt uniku għal kull Stat Membru mal-ESMA hi l-aktar mod effikaċi u l-inqas oneruż biex jitlaħaq tali objettiv.
               
            
                  (4)
               
               
                  Bl-għan li tiġi inkluża informazzjoni sinifikanti fir-rapport annwali dwar il-penali u l-miżuri biex tiġi ppubblikata mill-ESMA f'konformità mal-Artikolu 99e(1) tad-Direttiva 2009/65/KE, l-awtoritajiet kompetenti għandhom jirrapportaw l-informazzjoni billi jużaw formoli speċifiċi li jindikaw b'mod ċar liema Artikoli tad-Direttiva 2009/65/KE ġew miksura.
               
            
                  (5)
               
               
                  Ir-rappurtar ta' penali u miżuri amministrattivi divulgati lill-pubbliku f'konformità mal-Artikolu 99e(2) tad-Direttiva 2009/65/KE għandhom jidentifikaw b'mod ċar penali u miżuri billi joffru dettalji suffiċjenti. Huwa għalhekk xieraq li tiġi stabbilita formola li għandha tintuża mill-awtoritajiet kompetenti għal dan l-għan.
               
            
                  (6)
               
               
                  Dan ir-Regolament huwa bbażat fuq l-abbozz ta' standards tekniċi ta' implimentazzjoni ppreżentati mill-ESMA lill-Kummissjoni.
               
            
                  (7)
               
               
                  L-ESMA ma wettqitx konsultazzjonijiet pubbliċi miftuħa dwar l-abbozz tal-istandards tekniċi ta' implementazzjoni li fuqu huwa bbażat dan ir-Regolament, u lanqas ma analizzat il-kostijiet u l-benefiċċji potenzjali relatati tal-introduzzjoni ta' formoli u proċeduri standard għall-awtoritajiet kompetenti rilevanti, peress li dan kien ikun sproporzjonat fir-rigward l-iskop u l-impatt tagħhom, filwaqt li jitqies li d-destinatarji ta' dawk l-istandards tekniċi ta' implimentazzjoni se jkunu l-awtoritajiet kompetenti nazzjonali tal-Istati Membri u mhux il-parteċipanti fis-suq. L-ESMA talbet l-opinjoni tal-Grupp tal-Partijiet Konċernati tat-Titoli u s-Swieq stabbilit f'konformità mal-Artikolu 37 tar-Regolament (UE) Nru 1095/2010 tal-Parlament Ewropew u tal-Kunsill (2),
               
            ADOTTAT DAN IR-REGOLAMENT:
      Artikolu 1
      Punti ta' kuntatt
      1.   Għal kull Stat Membru, l-awtoritajiet kompetenti għandhom jinnominaw punt ta' kuntatt uniku biex tintbagħat l-informazzjoni msemmija fl-Artikoli 2 u 3 u għall-komunikazzjoni dwar kwalunkwe kwistjoni li tirrigwarda l-preżentazzjoni ta' din l-informazzjoni.
      2.   L-awtoritajiet kompetenti għandhom jinnotifikaw lill-Awtorità Ewropea tat-Titoli u s-Swieq (ESMA) dwar il-punt ta' kuntatt imsemmi fil-paragrafu 1.
      3.   L-ESMA għandha tagħżel punt ta' kuntatt biex jirċievi l-informazzjoni msemmija fl-Artikolu 2 u biex jikkomunika dwar kwalunkwe kwistjoni relatata mar-riċeviment tal-informazzjoni msemmija fl-Artikoli 2 u 3.
      4.   L-ESMA għandha tippubblika l-punt ta' kuntatt imsemmi fil-paragrafu 3 fuq is-sit elettroniku tagħha.
      Artikolu 2
      Is-sottomissjoni annwali ta' informazzjoni aggregata
      L-awtoritajiet kompetenti għandhom jipprovdu l-ESMA bl-informazzjoni msemmija fl-Artikolu 99e(1) tad-Direttiva 2009/65/KE billi jimlew il-formola stabbilita fl-Anness I ta' dan ir-Regolament.
      Dik l-informazzjoni għandha tirreferi għal penali u miżuri kollha imposti matul is-sena kalendarja preċedenti.
      Il-formola għandha timtela u tintbagħat lill-ESMA elettronikament permezz ta' e-Mail bl-użu tal-punt ta' kuntatt imsemmi fl-Artikolu 1(3) sa mhux aktar tard mill-31 ta' Marzu ta' kull sena.
      Artikolu 3
      Proċeduri u formoli ta' rappurtar
      1.   L-awtoritajiet kompetenti għandhom jirrapportaw lill-ESMA s-sanzjonijiet amministrattivi u l-miżuri msemmija fl-Artikolu 99e(2) tad-Direttiva 2009/65/KE billi jużaw interfaċji eżistenti pprovduti permezz tas-sistema tat-teknoloġija tal-informatika, u l-bażi ta' dejta relatata, stabbilita mill-ESMA għall-immaniġġjar tal-wasla, il-ħażna u l-pubblikazzjoni ta' informazzjoni dwar dawk il-penali u l-miżuri amministrattivi f'konformità mal-Artikolu 99e tad-Direttiva 2009/65/KE.
      2.   Il-penali u l-miżuri amministrattivi għandhom jiġu sottomessi lill-ESMA fil-fajl tar-rapport fil-format stabbilit fl-Anness II.
      Artikolu 4
      L-invalidazzjoni u l-aġġornament tar-rapporti
      1.   Fejn awtorità kompetenti tixtieq li tinvalida fajl tar-rapport eżistenti qabel ikun sottomess lill-ESMA f'konformità mal-Artikolu 3, hija għandha tħassar ir-rapport eżistenti u tibgħat il-fajl tar-rapport il-ġdid.
      2.   Fejn awtorità kompetenti tixtieq taġġorna fajl ta' rapport eżistenti li sottomettiet qabel lill-ESMA f'konformità mal-Artikolu 3, hija għandha tissottometti mill-ġdid il-fajl tar-rapport bl-informazzjoni aġġornata.
      Artikolu 5
      Dħul fis-seħħ u applikazzjoni
      Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, il-25 ta' Lulju 2016.
         
            
               Għall-Kummissjoni
            
            
               Il-President
            
            Jean-Claude JUNCKER
         
      
      
         (1)  ĠU L 302, 17.11.2009, p. 32.
      
         (2)  Ir-Regolament (UE) Nru 1095/2010 tal-Parlament Ewropew u tal-Kunsill tal-24 ta' Novembru 2010 li jistabbilixxi Awtorità Superviżorja Ewropea (Awtorità Ewropea tat-Titoli u s-Swieq) u li jemenda d-Deċiżjoni Nru 716/2009/KE u jħassar id-Deċiżjoni tal-Kummissjoni 2009/77/KE (ĠU L 331, 15.12.2010, p. 84)
      
         ANNESS I
         
            Il-formola ta' sottomissjoni annwali ta' informazzjoni aggregata dwar il-penali u l-miżuri kollha imposti
         
         
            
         Test ta 'immaġni
         
            Informazzjoni aggregata dwar il-penali u l-miżuri kollha imposti minn
            [l-isem tal-awtorità kompetenti] fi [sena]
            MINN:
            Stat Membru:
            Awtorità kompetenti:
            Indirizz:
            (Id-dettalji ta’ kuntatt tal-persuna ta’ kuntatt maħtura)
            Isem:
            Telefown:
            Posta elettronika:
            GĦAL:
            ESMA
            (Id-dettalji ta’ kuntatt tal-persuna ta’ kuntatt maħtura)
            Isem:
            Telefown:
            Posta elettronika:
            Għażiż [daħħal l-isem xieraq]
            Skont l-Artikolu 99e(1) tad-Direttiva 2009/65/KE, nixtieq nipprovdilek l-informazzjoni aggregata dwar il-penali u l-miżuri kollha imposti minn [isem l-awtorità kompetenti].
            Penali:
            L-Artikolu tad-Direttiva 2009/65/KE traspost mid-dispożizzjonijiet nazzjo-nali li ġew miksura
            Għadd ta’ penali imposti fil-perjodu ta’ rappurtar
            Ammont ta’ penali imposti fil-perjodu ta’ rappurtar
            [in-numru tal-artikolu, tal-paragrafu, tas-subparagrafu]
            [għadd ta’ penali]
            [ammont ta’ penali (*)]
            Il-penali totali
            [għadd totali ta’ penali (†)]
            [għadd totali ta’ penali (*) (†)]
            (*) Jekk jogħġbok daħħal il-valur f’euro jew fil-munita nazzjonali. Jekk il-penali rilevanti tirreferi mhux biss għal ksur fir-rigward tal-artikolu rilevanti tad-Direttiva 2009/65/KE, iżda wkoll għal dispożizzjonijiet oħra, żid ir-referenza “ĊIFRA AGGREGATA” għal kull valur.
            (†) Bħala penali imposta tista’ tkopri aktar minn tip wieħed ta’ dispożizzjoni leġiżlattiva, is-somma ta’ linji differenti (numru ta’ penali/ammont) jistgħu ma jikkorrispondux mal-għadd totali/l-ammont tal-penali imposti.
         
         
            
         Test ta 'immaġni
         
            Miżuri:
            L-Artikolu tad-Direttiva 2009/65/KE traspost mid-dispożizzjonijiet nazzjonali li ġew miksura
            L-għadd ta’ miżuri imposti fil-perjodu ta’ rappurtar
            [in-numru tal-artikolu, tal-paragrafu, tas-subparagrafu]
            [numru ta’ miżuri]
            Total ta’ miżuri
            [għadd totali ta’ miżuri (†)]
            (†) Bħala miżuri imposti jistgħu jkopru aktar minn tip wieħed ta’ dispożizzjoni leġiżlattiva, is-somma tal-għadd ta’ miżuri differenti jistgħu ma jikkorrispondux mal-għadd totali ta’ miżuri imposti.
            Dejjem tiegħek,
            [firma]
         
      
      
         ANNESS II
         
            Il-formola għar-rappurtar ta' penali jew miżuri amministrattivi żvelati lill-pubbliku
         
         
            
         Test ta 'immaġni
         
            Kaxxa
            Deskrizzjoni tal-prodotti
            Tip
            Qafas Legali
            L-akronimu tal-att leġiżlattiv tal-Unjoni taħt liema l-penali jew miżura amministrattiva tkun ġiet imposta.
            Obbligatorju
            Stat Membru
            L-akronimu tal-Istat Membru tal-awtorità kompetenti li tippreżenta penali jew miżura amministrattiva
            Obbligatorju
            Identifikatur ta’ Entità
            Il-kodiċi ta’ identifikazzjoni użata unikament biex tidentifika entità ġuridika li fuqha penali jew miżura amministrattiva tkun ġiet imposta.
            Obbligatorju
            Awtorità Ċentrali
            L-identifikatur tal-awtorità kompetenti li qed jippreżenta l-penali jew il-miżura amministrattiva
            Obbligatorju
            Entità tal-Qafas Legali
            L-akronimu tal-att leġiżlattiv tal-Unjoni li japplika għall-entità li għalih il-penali jew il-miżura amministrattiva tkun ġiet imposta.
            Obbligatorju
            L-Isem Sħiħ tal-Entità
            L-isem sħiħ tal-entità li għaliha l-penali jew il-miżura amministrattiva tkun ġiet imposta
            Fakultattiv
            L-Isem Sħiħ tal-Persuna
            L-isem sħiħ tal-persuna li għaliha l-penali jew il-miżura amministrattiva tkun ġiet imposta.
            Obbligatorju (għal persuni fiżiċi biss)
            Sanzjonar NCA
            L-akronimu tal-awtorità kompetenti li imponiet il-penali amministrattiva jew il-miżura.
            Obbligatorju
            Test liberu
            It-test tal-penali jew tal-miżura amministrattiva fil-lingwa ewlenija
            Obbligatorju
            Test liberu
            It-test tal-penali jew tal-miżura amministrattiva f’lingwa oħra (*)
            Fakultattiv
            Data
            Meta l-penali amministrattiva jew il-miżura kienet imposta mill-awtorità kompetenti
            Obbligatorju
            Data tal-iskadenza
            Id-data li fiha jintemm penali jew miżura amministrattiva
            Fakultattiv
            (*) Lingwa tista’ tkun kwalunkwe lingwa konvenzjonali fl-isfera tal-finanzi internazzjonali jew f’lingwa uffiċjali oħra tal-Istat Membru